6 MADE POSSIBLE BY OPOT TLHAHISO YA SONEBLOMO DINOTSHI KE DIJARI TSA BOHLOKWA tsa pholene Ka lefatshe bophara ho nnile ha eba teng phokotseho ya palo ya dinotshi. Re bala tsena dikoranteng le dimakasining le ditabeng tsa dithelevishine le ditabeng tse ding, empa na re fela re utlwisisa bohlokwa ba ditaba tsee? Hona ho tla ba le sekgahla se seholo indastering ya temo, mme ke rona haholo balemi ba tshwereng tau ka mohatleng. Ditaba tsa kajeno di tla hlalosa bohlokwa ba dinotshi le seabo sa tsona temong, haholoholo tabeng ya tshebetso ya tsamaiso ya pholene (modula) dijothollong tsa rona tsa soneblomo. Tsamaiso ya pholene ke eng? Tabeng ya pele, re tshwanetse ho utlwisisa hore tsamaiso ya pholene ke eng. Hona ke tsamaiso ya pholene ho tloha botoneng ba semela ho ya botshehading ba sona, e leng se hlahisang tholwana le peo. Hangata pholene e boetse e tsamaiswa dimeleng tse tona ka botsona ho ya dimeleng tse tshehadi, e leng se bitswang phapantsho ya ketsahalo ya pholene, e leng ketsahalo e atileng haholo dimeleng tse jetsweng. Dikokwanyana tse kang ditshintshi le dirurubele, haholo dinotshi, ke tsona tse tsamaisang pholene. Ha di ntse di tloha semeleng se seng ho ya ho se seng, pholene ena e a tsamaiswa, mme ketsahalo ena e fetisetsa pholene ho tse ding, e leng ketsahalo ya boikeketso ba semela. Haeba ketsahalo ena e sa etsahale, dimela di ke ke tsa tswela pele ho ba teng, mme tlhahiso ya dijo e tla kgaotsa ho ba teng. Ke ka baka lena re tshwanetseng ho baballa dinotshi. Seabo sa dinotshi Seabo sa dinotshi ketsahalong ena ke se seholo haholo, empa hobaneng ha palo ya dinotshi e ntse e fokotseha lefatsheng ka bophara? Ditaba ke tse ngata mabapi le lebaka la ho fokotseha ha palo ya tsona. A mang a mabaka ke a amanang le tshebediso ya ditjhefo tse bolayang dikokwanyana hammoho le dikhemikhale le mehato ya letsatsi kapa motjheso ka baka la palo e ntseng e eketseha ya diselefoune le ditora tsa dikgokahanyo tse sebetsang ntle le mehala (wireless). Batho ba bangata ba dumela hore boikarabelo ba sena ke balemi mabapi le phokotseho ena. Rona re le balemi re ntse re jara boikarabelo ka ho otloloha ka ho baballa le ho kgothaletsa dinotshi mapolasing a rona. Lebaka le leng le bolelwang e le lona le bakang phokotseho palong ya dinotshi ke phediso ya diba- 6